Πρόκειται για ένα εξαιρετικά προσεγμένο "αγροτόσπιτο" περίπου 4 χλμ από την Ιουλίδα. Οι εξωτερικοί χώροι και η διαμόρφωση τους είναι και (πάρα πολύ) μεγάλοι και πολύ όμορφοι. Με πολύ δροσιά και απρόσκοπτη θέα στον έναστρο ουρανό. Ο ιδιοκτήτης, ο κ. Θανάσης, είναι εξαιρετικά ευγενής, φιλόξενος και άκρως εξυπηρετικός. Διαμόρφωσε τον χώρο με πολύ μεράκι και προσοχή.
Δυστυχώς υπάρχουν και κάποια μικρά μειονεκτήματα τα οποία είμαι σίγουρος πως ο κ. Θανάσης θα φροντίσει να επιλυθούν: Επισκεφτήκαμε το χώρο στην περίοδο του καύσωνα τον Αύγουστο του 2021. Το σπίτι δεν είχε aircondition και παρά τη χρήση ανεμιστήρα δύσκολα μπορούσες να κοιμηθείς πριν τις 04:00 το πρωί όταν κρύωνε το σπίτι (που λόγω της ταράτσας ζεσταινόταν κατά τη διάρκεια της ημέρας). Η αυτονομία για το ένα "δωμάτιο" (αποτελεί προέκταση της σαλονοκουζίνας) είναι περιορισμένη, άρα για δύο ζευγάρια είναι οριακή επιλογή. Για μια οικογένεια είναι άριστη.
Η ύπαρξη μεταφορικού μέσου είναι απαραίτητη καθώς παρότι η απόσταση από την Ιουλίδα δεν είναι απαγορευτική (4 χλμ) ο δρόμος δεν προσφέρεται για περπάτημα και δεν είναι φωτισμένος. Κοντά στο σπίτι υπάρχει ένα mini market και ένα εστιατόριο (το Πέρασμα του Γυριστή), επομένως η πρόσβαση στην πόλη (κατά την άποψη μου εξαιρετικά υπερτιμημένη) δεν είναι απαραίτητη.